cyanic-selkie/wikianc huggingface dataset:
Premiya
Premiya  — Fransa da kommuna, Overn regionunda yerləşir. Departament — Alye. Qərbi Monlyuson kantonuna daxildir. Kommunanın dairəsi — Monlyuson.
INSEE kodu — 03211.
Əhalisi
2008-ci ildə əhalinin sayı 2241 nəfər təşkil edirdi.
İqtisadiyyatı
2007-ci ildə əmək qabiliyyətli 1346 nəfərdən (15-64 yaş) 876 nəfəri iqtisadi cəhətdən fəal, 470 nəfər hərəkətsizdir (fəaliyyət göstərici 65.1%, 1999-cu ildə 64.8%). Fəal olan 876 nəfərdən 794 nəfər (416 kişi və 378 qadın), 82 nəfəri işsizdir (46 kişi və 36 qadın). Aktiv olmayan 470 nəfər arasında 87 nəfər şagird və ya tələbə, 224 nəfər pensiyaçı, 159 nəfər digər səbəblərə görə fəaliyyətsizdir.
Eskimo
220px|thumb|Eskimo dondurması Eskimo — çubuqda şirəli dondurma. 1920-ci illərin birinci yarısında yaradılmışdır.
Tarixi
Eskimonun yaranması haqqında iki versiya mövcuddur:
SSRİ-də eskimo
thumb|200x200px|1935-ci ildə SSRİ-də eskimo satışı SSRİ-də eskimo 1935-ci ildə meydana çıxdı. Məlum olduğu kimi, bu zaman SSRİ xalq komissarları sovetində ərzaq üzrə təşəbbüsü A. Mikoyan göstərirdi. SSRİ incəsənətinin müxtəlif sahələrində eskimo dondurması öz əksini tapmışdır. Məsələn, Lazar Laginin yazdığı eyniadlı əsəri əsasında 1956-cı ildə çəkilmiş Qoca Xottabıç filminin baş qəhrəmanı Həsən Abdurahman Xottabıç sirk zamanı çoxlu eskimo yeyir, Çeburaşka cizgi filmində "Timsah Genanın mahnısı"nda eskimo dondurmasının adı çəkilir.
Landau School
LANDAU School – 2018-ci ildə əsası qoyulmuş, ilk Azərbaycanlı Nobel mükafatı laureatı, nəzəriyyəçi fizik Lev Landaunun adını daşıyan və Bakıda fəaliyyət göstərən özəl orta məktəb kompleksidir. LANDAU School "LANDAU Education Group"-un layihələrindən biridir.
2022/2023 tədris ili etibarilə 3000-dən çox şagirdin təhsil aldığı LANDAU School Qafqazın ən böyük özəl məktəblərindən biridir.
LANDAU School-un nəzdində "LANDAU Kindergarten" (uşaq bağçası), "LANDAU PreSchool" (məktəbəqədər hazırlıq), "LANDAU Evening School" kursları (II-VII siniflərə qəbul üçün hazırlıq kursları) və "LANDAU Academy" (müəllimlər üçün ixtisasartırma kursları) fəaliyyət göstərir.
Tarixi / Hekayəsi
140px|thumb|left|Loqo 2018-ci ildə Bakıda "LANDAU Education Group"-a daxil olan "Leznik & Co." şirkətinin ofisinin açılışından 40 gün sonra baş vermiş yanğının ertəsi günü layihənin təsisçiləri Emil Leznik və Rahul D'Mello hazırda LANDAU School-un korpuslarından biri olan "Zabitlər" binasında qərara alırlar ki, məhz burada təkcə riyaziyyatı deyil, həmçinin xarici dillər və humanitar fənlərin də tədris edildiyi yeni bir məktəb açılsın.
2022-ci ildə Dövlət İmtahan Mərkəzində DİM və “LANDAU School” Tədris Kompleksi arasında Anlaşma Memorandumu imzalanıb.
2022 və 2023-cü illərdə Gənclər və İdman, Elm və Təhsil nazirliklərinin və Azərbaycan Şahmat Federasiyasının dəstəyi, “LANDAU School” Təhsil Kompleksinin təşkilatçılığı ilə “Landau” Şahmat Festivalı keçirilib.
Tədrisin təşkili
STEM təhsili həyata keçirən məktəbdə tədris Azərbaycan, rus və ingilis dilləri olmaqla 3 dildə aparılır. İngilis bölməsində dərslər Britaniya kurrikulumu ("Pearson Edexcel" proqramı; IGCSE və "A-Level") üzrə keçirilir. 11-ci sinfi bitirdikdən sonra məzunlar yerli də daxil olmaqla iki attestat alırlar. Azərbaycan və rus bölmələrində dərslər yerli kurikulum əsasında keçirilir. LANDAU School-da "House system" fəaliyyət göstərir. Bütün şagirdlər hər birinin Azərbaycan bayrağına uyğun rəngləri və simvolları olan üç qrupa bölünüblər: Əjdaha (göy), Simurq (qırmızı) və Peqas (yaşıl).
Məktəbin baş məsləhətçisi təhsil sahəsində təcrübəli britaniyalı mütəxəssis Devid Dreperdir.
LANDAU Kindergarten Məktəbəqədər təhsildə ilkin pillə hesab olunan uşaq bağçası 3-4 yaşlı uşaqlar üçün nəzərdə tutulub.
LANDAU PreSchool Məktəbəqədər təhsil müəssisəsi olan "LANDAU PreSchool" isə 4-6 yaşlı uşaqlar üçün nəzərdə tutulub. "PreSchool"-da ingilis dilində Azərbaycan nağılları əsasında hazırlanmış tamaşalar keçirilir.
LANDAU Evening School LANDAU Evening School həm LANDAU School-a qəbul olunmağa hazırlıq, həm də riyaziyyat və ingilis dili üzrə biliklərini təkmilləşdirmək istəyən digər məktəblərin 1-6 sinif şagirdləri üçün nəzərdə tutulmuş kursdur. Şagirdlər həmyaşıdlarının bilik səviyyəsini ən azı 1 il qabaqlayan proqrama əsasən hazırlaşırlar.
LANDAU Academy
LANDAU Learning App
"LANDAU Learning App" Britaniya kurikulumuna əsaslanan, orta məktəb dövrü ərzində keçilən əsas proqramları əhatə edən, müxtəlif testlər, ev tapşırıqları və mövzular ilə bağlı xülasələrlə zəngin 10000 dəqiqəlik maarifləndirici videoçarxlardan ibarət təhsil məzmunlu onlayn platformadır.
LANDAU Charity
Məktəb təhsil sahəsində bir neçə xeyriyyə layihəsini həyata keçirir, onlardan ən genişəhatəli "UZEYIR Scholarship", "POLAD Scholarship" və "NATAVAN Scholarship"-dir.
"UZEYIR Scholarship"
UZEYIR Scholarship LANDAU School komandasının fiziki imkanları məhdud uşaqları dəstəklədiyi, onlar üçün təmənnasız onlayn təhsil şəklində əlavə dərslər keçirdiyi bir layihədir.
Üzeyir Hacıbəyli Azərbaycanın müasir musiqi sənətinin banisi, görkəmli bəstəkar, dövlət himninin müəllifi, dirijor, habelə doğma ölkəsində cəmiyyətin inkişafına verdiyi töhfələri çox dəyərli olan maarifçi, xeyriyyəçi və mesenatdır. Ü. Hacıbəyli müsəlman dünyasında ilk operanın müəllifi olmuş və eyni zamanda, Azərbaycanın bəstəkar və musiqiçilərinin böyük bir qrupunu yetişdirmişdir. Məhz buna görə LANDAU School komandası fiziki imkanları məhdud uşaqlar üçün təhsil proqramının adını Üzeyir Hacıbəylinin şərəfinə seçmişdir.
"POLAD Scholarship"
"POLAD Scholarship" – LANDAU School komandasının öz vətənini müdafiə edərkən həlak olmuş Azərbaycan şəhidlərinin övladlarına həsr etdiyi bir təqaüd proqramıdır. LANDAU School-da oxumaq istəyən şəhid oğul və qızları ödənişsiz əsasda təhsil alırlar.
"NATAVAN Scholarship"
"NATAVAN Scholarship" analarını erkən yaşlardan itirmiş istedadlı qızların LANDAU School-da ödənişsiz əsasda təhsil almaları üçün nəzərdə tutulmuş təqaüd proqramıdır. Layihə Şuşanın azad edilməsi şərəfinə, həm də tanınmış şairə Natəvanın xatirəsini ehtiramla yad etmək məqsədilə yaradılmışdır.
Xeyriyyə
200px|thumb|right|Xeyriyyə tədbiri LANDAU School İkinci Qarabağ müharibəsi zamanı Azərbaycan Respublikasının Silahlı Qüvvələrinə Yardım Fonduna vəsait köçürməklə Azərbaycan Ordusunu dəstəkləmişdir.
Bununla yanaşı, məktəbdə bir neçə dəfə keçirilmiş "Bake to Donate" xeyriyyə yarmarkalarından da əldə olunan gəlir Qarabağ Dirçəliş Fondu  və YAŞAT Fonduna ianə edilmişdir.
Uğurları
LANDAU School-un şagirdləri mütəmadi olaraq beynəlxalq olimpiadalarda, turnirlərdə iştirak edir və qalib olurlar.
2019-cu ildə səkkiz komandasından yeddisinin yarışmanın əsas mərhələsinə vəsiqə qazandığı "World Scholar's Cup" turnirinin Bakı mərhələsində məktəb uğur əldə edilib.
LANDAU School 2019-cu ildən 11-18 yaşlı məktəblilər üçün beynəlxalq intellektual yarış platforması olan "Owlypia"-nın Azərbaycanda ilk rəsmi imtahan mərkəzidir.
2020-ci ildə LANDonl-un beş şagirdi "Owlypia" intellektual yarışının "Online" mərhələsinin bahar testlərini uğurla verib və hamısı mükafat qazanıb: iki qızıl, iki gümüş və bir bürünc medal.
2021-ci ildə LANDAU School Azərbaycan Respublikasının Kiçik və Orta Biznesin İnkişafı Agentliyinin (KOBİA) strateji tərəfdaşlığı bp və Azərbaycan Beynəlxalq Bankının sponsor dəstəyi ilə "EY Azerbaijan" şirkəti tərəfindən keçirilən "EY İlin iş adamı" müsabiqəsində "Sosial təsir" nominasiyası üzrə təltif olunub.
2021-ci ilin aprel ayından etibarən LANDAU School-da ACT imtahanını vermək mümkündür.
2022-ci ilin yay aylarında Almaniyada keçirilmiş beynəlxalq STEM olimpiadasında LANDAU School şagirdləri 17 qızıl, 8 gümüş və 5 bürünc medal əldə ediblər.
2022-ci ilin oktyabr ayında LANDAU School şagirdləri Londonda keçirilən "Owlypia" beynəlxalq yarışmasının "Global" mərhələsində fərdi nominasiyalar üzrə 1 qızıl, 3 gümüş medal əldə ediblər. Komanda yarışlarında isə onlar həm birinci, həm də ikinci yerlərin sahibi olaraq, yarışmanın kubokunu məktəbə qazandırıblar.
2022-ci ilin noyabr ayında ABŞ-ın Yel Universitetində keçirilən "The World's Scholar Cup" beynəlxalq bilik olimpiadasında LANDAU School şagirdləri 18 qızıl və 14 gümüş medal əldə ediblər.
Məktəbin korpusları
LANDAU School 2022/2023 tədris ili etibarilə 9 tədris korpusuna malikdir: "Bayıl", "Nərimanov", "Gənclik", "Sea Breeze", "Zabitlər", "PreSchool Sea Breeze", "PreSchool Bayıl", "PreSchool Nərimanov" və "PreSchool Xətai".
Cessi Ceni
Cessi Ceni — amerikalı pornoaktrisa və model.
Həyatı
Ceni hərbçi atanın övladı olaraq ABŞ-nin Orta Qərb ştatlarında müxtəlif hərbi bazalarda böyüyüb. Uşaqlığından rəqs kurslarına yazılıb və Kanzas ştatının Rose Hill şəhərində lisey təhsili zamanı məktəbində Çirlidinq seçilib. Ceni orta məktəbi Oklahoma ştatının Mur şəhərində bitirib. 17 yaşında bir huter qızı kimi ilk işinə girib, daha sonra isə, 19 yaşında Havay Tropikində yeni işə düzəlib.
Şəxsi həyatı
2000-ci ildə Cenin bir oğul dünyaya gəlib. O, eyni zamanda porno ulduz olan Rik Patriklə 2007-ci ildə evlənib. Bu ildən sonra Ceni əri ilə Oklahoma şəhərində yaşamağa başladı.
Ceni özünü biseksual kimi təsvir edib. 2004-cü ildə Ceni Hovard Stern Şouda uşaqlıq boynu xərçənginə görə histerektomiya keçirdiyini açıqladı.
Feyzavər Turan
Feyzavər Turan — Azərbaycan ədəbi-ictimai fikrinin parlaq nümayəndəsi, görkəmli türkoloq, tanınmış mütəfəkkir və yazıçı-publisist Əli bəy Hüseynzadənin qızı, Türkiyədə nonfiqurativ rəsmin banisi, abstraksionizmin dünyada tanınan nümayəndəsi Səlim Turanın bacısı və sənət qalereyası sahibi.
Həyatı
Feyzavər Alpsar Turan 31 dekabr 1919-cu ildə anadan olmuşdur. O, Türkiyə Respublikasında uzun müddət rəsmi vəzifələrdə çalışmış Əli Alpsarla ailə həyatı qurmuşdur.
Təhsili
Üsküdardakı Qızlar İnistitutunu bitirdikdən sonra təhsilinə İstanbuldakı Memar Sinan adına Gözəl Sənətlər Universitetində davam etdirib.
Vəfatı
25 aprel 2020-ci ildə vəfat etmişdir. Türkiyə Respublikasının İstanbul şəhərindəki Zəncirliquyu qəbiristanlığında dəfn edilib.
Fəaliyyəti
Təhsilini bitirdikdən sonra İstanbulda məşhur olan Feyza Sənət Qalereyasını açmışdır.
Feyzavər Alpsar Turan atasının irsinin qorunub saxlanılması üçün 2017-ci ildə Ə.Hüseynzadəyə məxsus 37 təsviri sənət əsərini, 48 fotoşəkli, 53 şəxsi əşyanı, 22 orden, medal və nişanları, eləcə də ipək üzərində çap olunmuş "Həyat" qəzetini Azərbaycan hökumətinə hədiyyə edib. Bu əsərlərin bir qismi Azərbaycana gətirilib və bərpa edilib. Əsərlər hazırda "İstiqlal" muzeyində qorunub saxlanılır.
Hakan
Hakan — türk kişi adı.
Nino Kipiani
Nino Kipiani — gürcü hüquqşünas və siyasətçi.
Brüsseldəki hüquq fakültəsinin məzunu olan Nino Rusiya imperiyasındakı ilk qadın vəkil olmuşdur. Gürcüstanın azad edilməsi çağırışları nəticəsində, 1907-ci ildə xaricə köçmək məcburiyyətində qalmış, əvvəl atası ilə Brüsseldə, sonra da İtaliyada yaşamışdır. 1920-ci illərin əvvəllərində vətəninə qayıtmışdır.
Bioqrafiyası
Gürcü dövlət xadimi Dimitri Kipianinin nəvəsi, Niko Kipiani və Anastasiya Eristavinin qızı Nino Kipiani 1877-ci ildə Kutaisi şəhərində anadan olub. Tbilisidəki Müqəddəs Nino məktəbində oxumuş, lakin 1898-ci ildə naməlum səbəblərdən oradan uzaqlaşdırımışdır. Sonra Brüsseldə hüquq təhsili almış və beləliklə də, yalnız Gürcüstanda deyil, Rus İmperiyasında da ilk qadın vəkil olmuşdur. 1900-cü illərin əvvəllərində millətçi hərəkatda iştirak etdiyi üçün bir neçə dəfə həbs olunmuşdur.
Düşüncələri
Müstəqilliyə olan marağı 1903-cü ilin iyul ayında Brüsseldən göndərdiyi bir kartda ifadə edilmişdir: “Niyə Rusiyadan tam müstəqillik tələb etmək iradəmiz yoxdur? Bütün dövlətlərin ən qədimi olan və ən böyük tarixə sahib olan Gürcüstanımızın azad olmasına niyə icazə vermirik?”
TRT Diyanet
Diyanət TV — TRT və Türkiyə Respublikası Diyanət İşləri Nazirliyi tərəfindən 2012-ci ildə əsası qoyulmuş televiziya kanalıdır. 2012-ci ildə test yayımına başladı və TRT Anadolu ilə qarşılıqlı yayınlanmağa başladı. Kanalın fəaliyyətə başlamasından sonra TRT Anadolunun yayımı dayandırıldı. Eyni gün Diyanət radio versiyası quruldu. 4 aprel 2018-ci ildə HD yayımına başladı. Kanalın 7 avqust 2018-ci ildə TRT ilə əməkdaşlığını sona çatdırdı.
Əbdüləli mirzə Ehtişamüddövlə
Həyatı
Əbdüləli mirzə 1882-ci ildən 1893-cü ilə qədər Xəmsə (Zəncan) əyalətinin valisi оlmuşdu. Cahanşah xan Avşarla ixtilafına görə оranı tərk еtmişdi.
Əbdüləli mirzə qardaşının vəfatından sоnra Mötəmədəddövlə ləqəbini daşıyırdı. Əbdüləli mirzə "Əbdi" təxəllüsü ilə şeir yazırdı.
Bayatı–Türk
Bayatı–Türk — Şur dəstgahı tərkibində olmaqla özlüyündə dügah, fili, şikəstə, camədəran, Mehdiyi zərrabi, ruh-ül-ərvah kimi şöbələri birləşdirən muğam.
Şərq musiqisində Rast dəstgahında niiriz və mübərriğə arasında səslənən şöbə.
Mənbə
https://musiq.im/dictionary.php?file=az/datada7b
Kişi
frameless|right|upright frameless|upright|right
Kişi — erkək insandır. "Kişi" sözü yetkinlik yaşına çatmış insanlar barəsində işlənilir, bu sözun tayı az yaşlı uşaqlara və ya yeniyetmələrə oğlan deyilir.
Leonardo da Vinçinin "Vitruvius İnsanı" bir kişinin nisbətini göstərməktədir
Kişilik yaşı
Kişilik erkək insanın bir baliğ mərhələyə qədəm qoymasıdır. Müxtəlif sünnət əsaslı icmalar bu mərhələyə keçmək üçün xüsusi mərasimlər qururlar. Modern icmalarda qanun bu mərhələni təyin edir. Bu baliğ mərhələsinə yetən oğlan bundan sonra kişi adlanır və qanun baxımından öz işlərinin məsulu və cavab vericisidir.
Qara dul (film, 2021)
Qara dul — ABŞ istehsalı Marvel Kinematoqrafiya Kainatının iyimi dördüncü filmi.
Avstriya–Türkiyə münasibətləri
Avstriya–Türkiyə münasibətləri — Avstriya ilə Türkiyə və onların əvvəlki dövlətləri arasındakı münasibət.
Habsburglar və Osmanlılar
Orta əsrlərdən XX əsrə qədər bugünkü Avstriya və Türkiyə daha böyük imperiyaların mərkəzi bölgələri idi. Avstriya Habsburglar Evinin oturduğu yer idi və Türkiyəni Osman Evi (Osmanlı sülaləsi olaraq da bilinir) idarə edirdi. Habsburg və Osmanlı dövlətləri, fəthlə dəstəklənən böyük çoxmillətli konqlomeratlar idi. Bu rəqib imperiyalar Mərkəzi Avropa və Balkanların çox hissəsinə nəzarət etmək üçün bir-birləri ilə tez -tez müharibələr apardılar.
Osmanlı İmperiyası, çiçəkləndiyi dövrdə iki dəfə Avstriyanın paytaxtı Vyananı ələ keçirməklə hədələdi: 1529 və 1683-cü illərdə. Lakin Osmanlı İmperatorluğunun Vyanada ikinci məğlubiyyətindən və 1699 -cu ildə Böyük Türk Müharibəsinin sona çatmasından sonra Habsburqlar üstünlük əldə edərək Macarıstan və Xorvatiyanı Osmanlıdan ələ keçirdilər. Bu irəliləyişlərin ardınca, Şərq sualı olaraq bilinən çıxılmaz vəziyyətdə və mübahisədə Rusiyanın rəqabətli təsiri səbəbindən Avstriya artıq Balkanlara girə bilmədi. Balkanlarda Osmanlı nəzarəti azalsa da, avstriyalılar 1908 -ci ildə Bosniyaya qədər yeni əraziləri ilhaq edə bilmədilər və hətta bu diplomatik böhrana (Bosniya böhranı) səbəb oldu. Bu arada Rusiya, Balkanlarda bir neçə millətin Osmanlıya qarşı üsyan qaldırmasına və Balkanlarda ayrı millət dövlətləri yaratmasına kömək etdi. Yunan İstiqlal Müharibəsindən (1821–1829) Balkan Döyüşlərinə (1912–1913) qədər bütün dəyişikliklərin zirvəsinə çatmasından sonra Avstriya və Osmanlı imperiyaları artıq sərhədləri bölüşmürlər. Bu, hər ikisinin Birinci Dünya Müharibəsi zamanı müttəfiq olaraq Mərkəzi Güclərə qatılmasına imkan verdi. Mərkəzi güclərin məğlubiyyəti hər iki monarxiyanı devirdi.
Avstriya və Türk respublikaları
Avstriyanın hazırda Türkiyə ilə normal əlaqələri var. Ancaq bəzi kiçik komplikasiyalar var. Təxminən 250 min türkün yaşadığı Avstriya (Avstriya əhalisinin təxminən 3%-i), Türkiyənin Avropa Birliyinə üzvlüyünü əngəlləyənlərin başında gəlir.
Türkiyənin Avropa Birliyinə daxil olması
10 noyabr 2010-cu ildə, Türkiyənin Avstriyadakı səfiri Avstriya ictimai və siyasi elitasını ksenofobiya ilə günahlandıraraq Vyanada binaları olan beynəlxalq təşkilatları başqa ölkəyə köçməyə çağırdıqdan sonra iki ölkə arasındakı münasibətlər səbəbsiz dərəcədə gərginləşdi. Azadlıq Partiyası diplomatik əlaqələrin dayandırılmasına və Ankara ilə AB-yə üzvlük danışıqlarına son verilməsinə çağırış edib.
2017-ci ilin dekabrında Türkiyə, Ankaranın AB-yə üzvlüyünə razılıq verməməkdən imtina etdikdən sonra yeni Avstriya hökumətini ayrı -seçkilik və irqçilikdə ittiham etdi. Bundan əlavə, Türkiyə AB-ni Avstriya hökumətinin yanaşmasını qınamadığı üçün tənqid etdi. Bundan əlavə, Türkiyə Xarici İşlər Nazirliyi yeni hökuməti "vicdansızlıqda" günahlandırdı və onların yanaşmasının Avstriyanı "Türkiyə ilə dostluğunu itirmək astanasına" qoyacağı və "layiq olduğu reaksiyanı" qarşılayacağı ilə bağlı xəbərdarlıq etdi.
Musəvi
Musəvi — Soyad, təxəllüs.
Puzi-Mezanji
Puzi-Mezanji  — Fransa da kommuna, Overn regionunda yerləşir. Departament — Alye. Lyursi-Levi kantonuna daxildir. Kommunanın dairəsi — Mulen.
INSEE kodu — 03210.
Əhalisi
2008-ci ildə əhalinin sayı 422 nəfər təşkil edirdi.
İqtisadiyyatı
2007-ci ildə əmək qabiliyyətli 273 nəfər (15-64 yaş) arasında 186 nəfər iqtisadi fəal, 87 hərəkətsiz (fəaliyyət göstərici 68,1%, 1999-cu ildə 67.7%) idi. Fəal 186 nəfərdən 162 nəfəri (86 kişi və 76 qadın), 24 nəfər işsiz (13 kişi və 11 qadın) idi. Aktiv olmayan 18 nəfər arasında şagird və ya tələbə, 32 nəfər təqaüdçü, 37 nəfər digər səbəblərə görə fəaliyyətsizdir.
Slattaratindur
Slattaratindur dağı (Slættaratindur) — Farer adalarının ən hündür nöqtəsi. Esturoy adasının şimalında yerləşir. Zirvənin hündürlüyü 880 metrdir. Hərfi mənası «hamar zirvə» deməkdir. Zirvəyə hər hansı dağa dırmanma ləvazimtı olmadan 4 saata çıxmaq mümkündür. Aydın havalarda bütün arxipelapı müşahidə etmək olur.
Odoyev knyazlığı
thumb|300x300px|1389-cu ildə rus torpaqları.
Odoyev knyazlığı — XIV–XVI əsrlərdə mövcud, mərkəzi Odoyev şəhəri olmuş Yuxarı knyazlıqlardan biri.
XIII əsrin ikinci yarısından XIV əsrin əvvəllərində Rus torparlarında mövcud olmuş Çerniqov knyazlığının süqutu zamanı bir sıra udellər əmələ gəlmişdir. Bu udellərdən biri Novosilsk knyazlığı idi. Bir geneoloji əfsanəyə görə, bu knyazlığın hökmdarlarından biri, knyaz Roman Semyonoviç "tatar zorakılığından sağ çıxmaq üçün Novosildən Odoyevə gəlmişdir". Ehtimal edilir ki, bu, 1375-ci ildə Novosil şəhərinin tatarlar tərəfindən dağıdılmasından sonra baş vermişdir. O vaxtdan Novosilsk knyazlığı bir sıra udellərə parçalanmışdı, onlardan biri də Odoyev knyazlığı olmuşdur. Sonrakı dövrə aid bir salnamədə Roman Semyonoviç Odoyev knyazı adlanır.
Ryazan Uzunmənzilli Aviasiya Muzeyi
thumb|right|300px|Ryazan Uzunmənzilli Aviasiya Muzeyinin girişi
Antoş boğazı
Antoş boğazı — Fransanın Biskay körfəzi hövzəsində yerləşən İl-de-Pe adaları ilə Oleron adası arasında yerləşir. Ərazi baxımından şərqi Aşağı Saranta departamenti, digər hissəsi Bask reydi ərazisində yerləşir. Ərazidə fransız donanması (Zaxarii Alman) və Britaniya donanması (Ceyms Uambe) arasında dəniz döyüşü baş vermişdir. Napoleon dönəmində Boyard qalası əsas istinadgaha çevrilir. Vaterloo döyüşündən sonra ABŞ-a qaçmaq istəsə də limanın Britaniya donanması tərəfindən mühasirəsi onu təslim olmağa vadar edir. Sonradan Müqəddəs Yelena adasına sürgün edilir. İkinci Dünya müharibəsi dönəmində bölgəni faşizm güvvələri işğal edərək burada güçlü müdafiə istinadgahı təşkil edilir. Üstəlik burada Kriqsmarin və La-Pasel sualtı qayıq bazası yaradılır. Avropada ikinci cəbhə açılanda belə ərazi yenə də faşistlərin əlində qalırdı.
Ryazan Uzunmənzilli Aviasiya Muzeyi
Tarixi
Muzey 43-cü Hərbi Təlim Mərkəzinin təlimatçısı, polkovnik-leytenant Yuli Nikolayeviç Yermakovun təşəbbüsü ilə yaradılıb. Bu təşəbbüs Sovet İttifaqının uzaqmənzilli aviasiya komandiri general-polkovnik Vasili Reşetnikov və uzaqmənzilli aviasiyanın siyasi idarəsinin rəisi general-leytenant N.F.Malinovski tərəfindən bəyənilib təsdiqlənir. Muzey kompleksinin açılışı 1975-ci il aprelin 29-da olub.
Bucaq (Burdur)
Bucaq  — Türkiyənin Burdur əyalətində kənd, əyalətin ən böyük şəhəri.
Tarixi
Şəhərin tarixi adı "Oğuzxan" olmuşdur. 1926-cı ildə onun adı dəyişdirilərək "Bucaq" adlandırılmışdır.
Quldurlar (film, 2005)
Quldurlar — 2005-ci ildə çəkilmiş amerikan pornoqrafiya filmi.
Pirates AVN Mükafatlarında on bir mükafat aldı. Film bu sahədə rekorda imza atıb. Ümumi kino məntiqi ilə davam edən film; O, 18-ci əsrdə baş vermiş bir hadisəni uydurmuş və Karib hövzəsindəki hadisələrlə eyni səhnələrdə pornoqrafik elementləri qarışdırmışdır. Rollarda: Cessi Ceni, Karmen Luvana, Canine, Teaqan Presley, Devon, Cenaveve Colie, Evan Ston, Nhan və b. məşhur porno aktyorlar oynayıb. Pirates kinoteatrlarda olduğu müddətdə ən çox baxılan pornoqrafik filmlərdən biri olmuşdur. Film 11 iyul 2006-cı ildə DVD formatında yayımlanmağa başladı.
Müqəddəs Məryəm Ana kilsəsi (Asen qalası)
right|thumb|Tanrının Müqəddəs Anası kilsəsi, Asen qalası right|thumb|Öndən görünüş right|thumb|Yarım qübbənin görünüşü Müqəddəs Məryəm Ana kilsəsi (, tsarkva "Sveta Bogoroditsa") - Asen qalasında yerləşən məşhur orta əsrlər şərqi ortodoks kilsəsinə verilən addır. Bolqarıstanın cənubundakı Plovdiv vilayətinin Rodop dağlarında Asenovqrad yaxınlığında yerləşir. XII əsrdə tikildiyi təxmin edilir və iki hissədən ibarətdir: yuxarı hissə - kilsə, aşağı hissə - naməlum. Kilsənin narteksi üzərində dördbucaqlı qüllə, növünə görə Balkanlardakı ən qədim qüllə hesab edilir. Kilsənin üst hissəsindəki divarlarda freska parçaları vardır.
Yer və tarix
Kilsənin adı Müqəddəs Məryəm Ana kilsəsi kimi qəbul olunsada, gerçək adının fərqli olduğu düşünülür. Kilsədə ona ithaf olunmuş orta əsr yunan yazısı tapılıb. Bu yazının kilsəyə pul bağışlamış biri tərəfindən də yazıla biləcəyi düşünülür. XX əsrin əvvəllərində tapılan bu yazının bir hissəsində "Petrixin Tanrısının Anası" kimi tərcümə olunan "ή παναγία τῆς Πετριζηώτης" cümləsi oxunmuşdur. Lakin bu ad, Baçkovo monastrının əsas kilsəsinin (katolikon) adı idi və kilsəyə pul bağışlayan adamın kilsənin adını çəkmədiyinə, sadəcə monastr ilə kilsənin əlaqələri göstərməyə çalışdığına inanılır.
XX əsrin əvvəllərində Müqəddəs Məryəm Ana kilsəsi Asenovqradda həm etnik yunanlar, həm də bolqarlar tərəfindən dini mərasimlər keçirtmək üçün istifadə olunurdu. 1899-cu ildə yunanlar burada izdihamlı bir tədbir keçirirlər, bundan bir müddət sonra bolqarlar da yunanlarla müqayisə oluna biləcək şəkildə bir mərasim keçirirlər. Bu mərasimlər bir nəfərin tərk edilmiş kilsənin yanından keçərkən kilsədə işıqlar görməsini və səslər eşitməsini deməsindən sonra olmuşdu. Hər iki mərasim gecə kilsədə Müqəddəs Liturgiya ilə sonlanırdı.
1904-cü ildə zəlzələ nəticəsində dağıntılara məruz qalan kilsə, 1936-cı ildə Aleksandr Raşenovun rəhbərlik etdiyi komanda tərəfindən bərpa olundu. 2008-ci ildən etibarən kilsə ibadət yeri kimi fəaliyyət göstərir.
Memarlıq
Müqəddəs Məryəm Ana kilsəsi 18 m uzunluğunda, 7 m enində və 12 m hündürlüyündədir (başqa bir məlumata əsasən 15 m). Kilsənin divarları bir-birinə bərkidilən daşlardan və üç mərtəbəli kərpic hörgüdən ibarətdir. İstisna yalnızşimal divarındadır. Beləki bu divar demək olar ki, tamamilə daşlardan tikilmişdir və yalnız bir mərtəbəli kərpic hörgüsü vardır. Divarların qalınlığı 0.85 m ilə 1.15 m arasında dəyişir.
Kilsə iki mərtəbədən ibarətdir, üst mərtəbə kilsə və liturgiya yeri kimi istifadə edildiyi halda, aşağı mərtəbənin nə üçün istifadə olunduğu bilinmir. Kilsənin qayalıq ərazidə yerləşdiyi üçün alt mərtəbənin tikilməsinin vacibliyi barədə bəzi fikirlər var. Digər fikirlərə görə isə bura bir məzarlıq və ya anbar kimi istifadə olunmuşdur. Bu kilsəyə bənzər kilsələrin alt mərtəbələrinin məzarlıq olaraq istifadə olunmasına rəğmən, kilsənin alt mərtəbəsində insan qalığı rast gəlinməməsi buranın anbar kimi istifadə oluna biləcəyi fikrini təsdiqləyir.
Kilsənin uzadılmış bir nefi vardır. Şərq hissəsi bir qübbə və yarım qübbə ilə əhatə olunmuşdur. Qübbə şimal və cənubdan tağlarla, şərq və qərbdən isə tağlarla əhatə olunub. Yarım qübbənin xarici beş bucaqlı, daxili isə dairəvidir. Sankturainin qərbində bema, protezis və diakonikonu əhatə edən üç tağın olduğu müqəddəs yer vardır. Sankturai iki sütun vasitəsilə nefin qalan hissəsindən ayrılmışdır. Cənub divarı və yarım qübbə üç kontrfors tərəfindən əhatə olunub. Kilsənin girişi cənub divarının üzərindədir. Kilsədə cəmi 16 pəncərə vardır: üçü yarım qübbədə, biri cənub divarında, dördü şimal divarında və biri də narteksin üzərindədir.
Nefin qərb hissəsində, üzərində qeyri adi qüllə olan bir narteks vardır. Qüllənin zəng qülləsi, müşahidə qülləsi və ya hər ikisi kimi istifadə olunması ilə bağlı fikirlər var. Bu qüllədən istifadə etmək üçün həm içəridən, həm də çöldən taxta nərdivanlar quraşdırılmışdı. Üst hissədə dörd geniş tağlı pəncərə və dam örtüyü ilə örtülmüş düzbucaqlı qübbə vardır.
İncəsənət tarixçisi Robert G. Austerhota görə, Müqəddəs Məryəm Ana kilsəsinin qülləsi kilsəyə sonradan əlavə olunmuş və Balkan memarlığındakı narteksin üzərində inşa edilmiş bir zəng qülləsi nümunəsidir. Sonralar bu dizayn şəklindən Balkan yarımadasında daha geniş istifadə olunmağa başlanılıb. Sonradan əlavə olunan qüllə dizaynı həm qərbi avropa, həm də şərq (Suriya ) kilsə memarlığına öz təsirini göstərmişdir.
Dekorasiya
right|thumb|230px|Nefin girişindəki freskaların qalıqları
Kilsənin xarici görünüşü "harmonik", "zərif" və "mütənasib" təsvir edilmişdir. Müqəddəs Məryəm Ana kilsəsinin xarici hissəsi çox gözəl bəzədilmişdir. Orta əsrlər bolqar memarlığında istifadə olunan bağlayıcı tağlara cənub fasadı və qübbə üzərində rast gəlmək mümkündür. Cənub divarındakı geniş tağ alt və üst mərtəbələri bir-birilə əlaqələndirir. Yarım qübbə xüsusilə zəngin bir şəkildə bəzədilmişdir. Uzun kərpic sıralarından əlavə, yuxarı hissədə qırmızı kərpiclərdən hazırlanan üçbucaq formalar və qəfəs formaları da vardır.
Kilsənin üst mərtəbəsində, daha çox daxili dizaynda freskalardan istifadə olunmuşdur, bundan əlavə bağlayıcı kəmərlərdən birinin üzərində divar rəsmi izləri vardır. İçəridə "İsanın vəftiz edilməsi", "Pilatın məhkəməsi", "Məryəmin ölümü" və "İsanın çarmıxa çəkilməsi" rəsmləri vardır. Müqəddəslərin portretləri arasında Vəftizçi İohann, Müqəddəs Pyotr, Həvari Pavel, I Konstantin, Elena və Qırx Şəhidlərin portretləri vardır. Döyüşən müqəddəslər cənub divarı, rahiblər isə şimal divarı üzərində təsvir ediliblər. Qorunan freskaların hamısı XIV əsrə aiddir və Paleoloqovs renessans dövrü incəsənət nümunələridirlər. Freskaların bütün altyazıları orta əsrlər yunan dilindədir.
Piy qapıları
1851-ci ildə qapıları ildırım vurmasından sonra, qapıların sifarişçisinin adaşı olan IX Piy, onları restavrasiya etmək qərarına gəldi. Xarici, şimal-şərqi fasad 1869-cu ildə Vircinio Vespinyaninin layihəsi əsasında Mikelancelonun işindən fərqli olaraq neoklassik üslubda tamamlanmışdı. Yeni fasadın nişlərinə Müqəddəs Aqnesin və Papa I Aleksandrın heykəllərini qoyulmuşdu. Arkanın üzərində isə Papanın qapıları, 1855-ci ildə qonşu Müqəddəs Aqnes monastrında divarın dağılmasından "möcüzəvi xilas" etdiyini xatırladan lövhə vurulmuşdu. 1853-cü ildə iki il əvvəlki ildırım vurmasına görə restavrasiya işləri başlandı. Bu bərpa işləri çərçivəsində yeni bina və daxili həyət də əlavə edilmişdi.
Piy qapıları, 20 sentyabr 1870-ci ildə, bersalyer qoşunlarının onların yanındakı boşluqdan Romaya girməsindən sonra tarixə düşmüşdülər. Bu hadisə ilə risorcimentoya son qoyuldu. 1932-ci ildə Benito Mussolini, qapıların önündəki meydanda bersalyerlərə abidə qoymaqla bu hadisəni qeyd etməyi əmr etmişdi.
18 iyun 1904-cü ildən bəri qonşu binada Bersalyerlər muzeyi fəaliyyət göstərir. Bu muzeydə İtaliyanın milli qəhrəmanı Enriko Totinin qəbri saxlanılır.
11 sentyabr 1926-cı ildə bombardmançı Cino Luketti Piy qapıları yaxınlığında Benito Mussoliniyə uğursuz suiqəsd etmişdi.
Sadə cümlənin şəxsə görə növləri
Sintaksisdə şəxs dedikdə mübtəda nəzərdə tutulur. Cümlənin şəxsə görə növləri də mübtədanın olması və ya onun təsəvvür olunması dərəcəsinə görə müəyyənləşir. Sadə cümlənin şəxsə görə növləri aşağıdakılardır:
Müəyyən şəxsli cümlə
Mübtədası və xəbəri- cümlənin qrammatik əsası iştirak edən cümlələr müəyyən şəxsli cümlələrdir. Məsələn: ''Həyat mübarizədir. Aqşin dərs əlaçısıdır.'' Müəyyən şəxsli cümlələrin bir qismində mübtəda olmasa da, onları xəbərdəki şəxs sonluqlarına görə bərpa etmək olur. Məsələn: Dərsdən evə qayıdırdım (kim?- mən) Mənə bir stəkan çay gətirdi (kim?- o) Müəyyən şəxsli cümlələr ikinci dərəcəli üzvlərin iştirakı baxımından müxtəsər və geniş ola bilər. Məsələn: Muxtar getdi (müxtəsər). Biz səhər rayona gedəcəyik (geniş).
Qeyri-müəyyən şəxsli cümlələr
Hərəkət və hökmün qeyri-müəyyən şəxsə aid olduğunu bildirən cümlələrə qeyri-müəyyən şəxsli cümlələr deyilir. Qeyri-müəyyən şəxsli cümlə xəbər əsasında formalaşır, mübtədası olmur. Belə cümlələrin xəbəri III şəxsin cəmində olur. Məsələn: Yarış keçirirdilər (Kim? Dəqiq deyil. Qeyri-müəyyən şəxs və ya qrup). Belə cümlələrdə işi icra edən, əsasən, bir qrup şəxsdən ibarət olur, lakin onlar qeyri-müəyyən olur. Həmin cümlələrdə diqqəti cəlb edən işi icra edən deyil, işin özüdür.
Ümumi şəxsli cümlə
Hərəkət və hökmün hamıya aid olduğunu bildirən sadə cümlələrə ümumi şəxsli cümlə deyilir. Ümumi şəxsli cümlələr xəbər əsasında formalaşır, mübtədası olmur. Əsasən, atalar sözləri, məsəllər, aforizmlər, bu cümlələrlə ifadə olunur və hərəkət, hökm hamıya aid olur. Məsələn: Dostu dar gündə sınayırlar (kim? hamı.) Ümumi şəxsli cümlələr daha çox geniş cümlə şəklində olur. Mürəkkəb cümlə tərkibində müxtəsər ümumi şəxsli cümlə işlənə bilər. Məsələn: Oxuyarsan, adam olarsan.
İsmi xəbərli şəxsiz cümlələr
''Səhərdir. Qış axşamı idi. Baharın ilk günlərindən biri idi. isti yay günlərindən biridir. Vaxtdır.''
Feli xəbərli şəxsiz cümlələr
Belə cümlələr, bir qayda olaraq, iki cürdür:
Xəbəri şəxsiz feillərlə ifadə olunan şəxsiz cümlələr
''Sənədlərə baxıldı. Dağa yürüş edildi. İclasda bu məsələyə toxunulmadı.''
Xəbəri frazeoloji birləşmələrlə ifadə olunan şəxsiz cümlələr
''Mənim ona yazığım gəlir. Müəllimin onun cavabından xoşu gəldi. Ona rəhmin gəlir.''
Adlıq cümlə
Əşyanın, hadisənin adını çəkməklə onun mövcudluğu haqqında məlumat verən sadə cümlələrə adlıq cümlə deyilir. Bu cümlələrin xəbəri olmur, onlar mübtəda əsasında formalaşır. Adlıq cümlələrdən yazılı ədəbi dildə: bədii (xüsusən dram əsərlərinin remarkalarında), publisistik əsərlərdə istifadə edilir. Məsələn: ''Qarabağ. Şuşa qalası. Cıdır düzü. At çapan igidlər.''
Elşən Rzazadə
Klub
30 yanvar 2016-cı ildə Rzazadə Neftçi Bakı klubu ilə müqavilə imzalamışdır.
Milli komanda
Rzazadə Azərbaycan milli futbol komandası ilə debütünü 17 noyabr 2015-ci ildə Moldova millisinə qarşı oyunda etmişdir.
17 Noyabr 2015-ci il məlumatlarına əsasən.
NGC 3293
NGC 3293, Yeni Baş Kataloqda qeydə alınmış açıq ulduz topasıdır. Göy üzündə Kil bürcü istiqamətində yerləşir. I3r tipli. tərəfindən ildə 1.27 sm (0.5 düymə) ölçülü  vasitəsilə kəşf edilmişdir.
Oğlan
thumb|230px|Dörd oğlan [[Fələstin Qərb Sahil ]] thumb|Banqladeşdə ağacda oturan oğlanlar thumb|Efiopiyada gülümsəyən oğlan Oğlan — erkək uşaq və ya yeniyetmə.
Oğlan və Kişilik
Kişilik oğlanın bir buluğ mərhələyə yetməsidir. Müxtəlif sünnət əsaslı ictimalar bu mərhələyə keçmə üçün xüsusi mərasimlər qurarlar. Modern icmalarda qanun bu mərhələni təyin edir. Bu buluğ mərhələsinə yetən oğlan bundan sonra kişi adlanır və qanun baxımından öz işlərinin məsulu və cavab vericisidir.
Konkord (Nyu-Hempşir)
Konkord  —  ABŞ-nin şimal-şərqində yerləşən şəhər, Nyu-Hempşir ştatının və Merrimak dairəsinin paytaxtı. Əhalisi - 42,7 min nəfər (2010).
Tarixi
Ağ insanların gəlməsindən əvvəl indiki Konkordun ərazisi əsas məşğuliyyəti balıq tutan Abenaki hindu tayfası yaşayırdı.
Şəhər XVIII əsr boyu böyüdü və bəzi qədim binalar hələ də Mein stritin şimal ucunda yaşayır. İnqilab Müharibəsindən sonrakı illərdə, Nyu-Hempşirin mərkəzindəki əlverişli coğrafi mövqe, xüsusilə Samuel Blocetin 1807-ci ildə gəmilər üçün kanal və şlak sistemini açmasından sonra, Konkord şəhərinin dövlət paytaxtı üçün ən çox namizəd olmasına səbəb oldu. Bu hadisə Konkordu Bostona birləşdirdi. 1808-ci ildə Konkorde əyalət hökumətinin rəsmi oturacağı adlandırıldı. 1819-cu ildə inşa edilən Nyu-Hempşir, əyalət qanunverici orqanının orijinal salonda olduğu ən qədim sağ qalan kapitoludur. XIX əsrdə şəhər əhəmiyyətli bir dəmir yolu qovşağına, eyni zamanda ABŞ-də mebel və toxuma istehsalı üçün məşhur bir mərkəzə çevrildi. Hal-hazırda Concord səhiyyə, sığorta və nəşriyyat mərkəzidir.
Coğrafi məlumatlar
ABŞ siyahıyaalma bürosunun məlumatına görə, şəhərin ümumi sahəsi 175 km², bunlardan yalnız 8.3 km² su təşkil edir. Konkordun su təchizatı sistemi bütün şəhərin yerləşdiyi hövzədə Merrimak çayı ilə sıx bağlıdır. Çay şəhərdən şimal-qərbdən cənub-şərqə axır. Konkordun şərq sərhədi Merrimakın bir qolu olan Sukuk çayı tərəfindən meydana gəlir. Terki çayı şəhərin cənub-qərb hissəsindən axır. Penakuk gölü qərbdə yerləşir. Konkordun ən yüksək nöqtəsi dəniz səviyyəsindən 260 metr yüksəklikdə yerləşən Oak təpəsidir.
Konkord, cənubdan Bou, cənub-şərqdən Pembrok, şimal-şərqdən Laudon, şimaldan Kenterberi, şimaldan Boskaven və Uebsten, qərbdən isə Hopkinton şəhərlərinə bitişikdir.
İqlimi
Şəhər Atlantikanın təsiri ilə mülayim kontinental iqlim zonasında yerləşir. Qış uzun, soyuq və qarlı, yay isti və yağışlı, yaz və payız qısa iqliminə sahibdir.
Udel
thumb|200px|XII əsrdə udel knyazlıqlar.
Udel — qədim Rusiyada knyaz və onun ailəsinin ayrı-ayrı üzvlərinə məxsus olan yerlər, torpaqlar, mülklər. Hər bir böyük knyazlıq udellərə, yəni ayrı-ayrı knyaz ailəsinin üzvlərinə məxsus olan kiçik mülklərə ayrılırdı.
Okean suyunun hərəkəti
Okean suyunun hərəkəti — suyun hərəkətinə səbəb külək, hava kütlələri, Ay və Günəşin cazibə qüvvəsi, sualtı vulkan və zəlzələlərdir. Suyun hərəkəti 200 m dərinliyə qədər baş verir. Daha dərində su hərəkətsiz olduğundan okean dibinin relyefi dəyişmir.
Formaları
Suyun hərəkətinin 3 forması var:
Köpüklü dalğalanın yaranmasında duzluluğun rolu böyükdür. Dalğalar temperatur və duzluluğu yayır, donmanı gecikdirir. Dalğalanın dağıdıcı fəaliyyətinə abraziya deyilir. Bu işin nəticəsində sahil formalaşır. Çünki sahildə dalğa daha güclü olur. 30-38 ton ağırlığında zərbə vuraraq sahili dağıdır. Müxtəlif formalı sahillər (şxer, fyord, dalmasiya, ləpədöyən və s.) yaranır. Sahildə dalğanın sürəti azalır, hündürlüyü isə artır. Dalğalar aşıb sahilə tökülərək - ləpədöyən yaradır. Dənizin dərinliyi okeana nəzərən az olduğundan, dalğalar hündür olmur.
İsti cərəyanlar
Suyunun temperaturu ətraf sulardan isti olan cərəyanlara deyilir. Ekvatorial zonadan isti cərəyanlar okeanların qərb kənarı ilə qütblərə doğru hərəkət edir. Isti okean cərəyanları quru üzərində qalxan hərəkətli isti hava kütlələrini gətirir ki, nəticədə sahil zonasına bol yağıntı gətirir. Isti okean cərəyanlarının təsiri ilə qışda okean suları donmur (məs: Murmansk limanı). Mozambik, Braziliya, Norveç, Yaponiya kimi dövlətlərin sahillərini isti okean cərəyanları yuyur. Sakit okeanda - Passat, Kurosio, Şərqi Avstraliya, Şimali Sakit okean cərəyanı; Atlantik okeanda - Qolfstrim, Norveç, Şimali Atlantika, Antil, Braziliya. Qvineya; Qviana; Hind okeanında - Musson, Iynə, Mozambik, Cənubi Passat kimi isti cərəyanlar mövcuddur.
Soyuq cərəyanlar
Somali cərəyanından başqa bütün soyuq cərəyanlar tropik enliklərdə materikin qərbindən, isti cərəyanlar isə materikin şərqindən axır. Xəritədə isti cərəyanlar qırmızı, soyuq cərəyanlar isə göy rənglə verilir. Ən böyük cərəyan Qərb küləkləri (uzunluğu 30 min km) cərəyanıdır. Bu cərəyan Yerin öz oxu ətrafında fırlanması və daimi küləklərin təsiri ilə Antarktida ətrafında dövr edərək, 3 okean suyunu qarışdırır. Ən nəhəng isti cərəyan Qolfstrim cərəyanı isə Atlantik okeanı sularını Şimal Buzlu okeanına aparır və Avropada Ural dağlarına qədər iqlimi yumşaldır.
Qərb küləkləri və Şimali Atlantika cərəyanları okeanlar arasında su mübadiləsində böyük rol oynayan cərəyanlardır.
Su kütlələri
Su kütlələri – temperaturuna, duzluluğuna, sıxlığına, oksigenin miqdarına görə bir-birindən fərqlənən sulara deyilir. Üfüqi istiqamətdə 4 su kütləsi var;
Su kütlələri atmosferə istilik və rütubət verir, havadan karbon qazını alır və oksigeni verir. Su kütlələri qarışaraq öz xassələrini dəyişir.
Su kütlələrinin 2 yarımtipi var: sahilboyu və okeandaxili. Dərinliyinə görə su kütlələri:
Pyerfit-sür-Luar
Pyerfit-sür-Luar  — Fransa da kommuna, Overn regionunda yerləşir. Departament — Alye. Dompyer-sür-Bebr kantonuna daxildir. Kommunanın dairəsi — Mulen.
INSEE kodu — 03207.
Əhalisi
2008-ci ildə əhalinin sayı 517 nəfər təşkil edirdi.
İqtisadiyyatı
2007-ci ildə əmək qabiliyyətli 335 nəfər arasında (15-64 yaş) 222 nəfər iqtisadi fəal, 113 hərəkətsiz (fəaliyyət göstərici 66.3%, 1999-cu ildə 66.7%) olmuşdur. Fəal 222 nəfərdən 203 nəfəri (120 kişi və 83 qadın), 19 nəfər işsiz (10 kişi və 9 qadın) idi. Aktiv olmayan 113 nəfər arasında şagird və ya tələbə, 48 nəfər təqaüdçü, 48 nəfər digər səbəblərə görə fəaliyyətsizdir.
Mişel Dokeri
Mişel Dokeri - ildə anadan olub.
O, ingilis teatr ,kino və televiziya aktrisasıdır. Orta məktəbdən sonra Dokeri Musiqi və Teatr Məktəbinə qəbul olub və 2004-cü ildə buranı bitirib. Bir il sonra isə “Fingersmith” teleserialında debüt edib. Növbəti ildə “Santa-Xryakus” televiziya filminə çəkilib. 2009-cu ildə Cudi Denç ilə birlikdə Cranford kostyum dramında Erminia rolunu aldı. Mişel Dokeri daha çox “Daunton abbatlığı” teleserialında oynadığı Meri Krouli rolu ilə böyük populyarlıq qazandı. Seriala 2010-cu ildən bəri çəkilir. Gördüyü işə görə tənqidçilərin rəğbətini qazanıb. Eyni zamanda 2012-ci ildə dram serialında ən yaxşı qadın rolu kateqoriyasında “Emmi” mükafatına namizəd olub. “Daunton abbatlığı” ona eyni zamanda ən yaxşı qadın rol nominasiyasında “Qızıl Qlobus” mükafatına namizədliyi qazandırıb.
Pyotr Deynekin
Pyotr Stepanoviç Deynekin rus hərbi generalı olub. O, Rusiyanın Morozovsk şəhərində anadan olub. 1997-ci ildə Rusiya Federasiyasının Qəhrəmanı adına layiq görülüb.
1969-cu ildə SSRİ Hərbi Hava Qüvvələri Akademiyasını bitirib. 1991-1992-ci illərdə SSRİ Hərbi Hava Qüvvələrinin və Müdafiə Nazirliyinin baş komandanının müavini vəzifələrində işləmişdir. O, 1992-ci ildə Müstəqil Dövlətlər Birliyinin Hərbi Hava Qüvvələrinin komandanı vəzifəsində işləmişdir. 1992-ci ildən ölümünə qədər Rusiya Federasiyası Hərbi Hava Qüvvələrinin komandanı vəzifəsində işləmişdir. 2002-ci ildə təqaüdə çıxıb.
Keçmiş rus hərbi generalı Pyotr Deynekin 19 avqust 2017-ci ildə 79 yaşında Moskvada vəfat edib.
Coakkino Rossini
Coakkino Rossini  — İtaliya bəstəkarı.
Həyatı
Coakkino Rossini (Gioachino Rossini) 1792-ci ildə İtaliyanın şərq sahilində Pesaro adlı kiçik bir qəsəbədə anadan olub. Anası opera müğənnisi, atası isə korno ifaçısı idi. Uşaqkən mahnı oxumağa, violonçel və korno çalmağa başladı. 15 yaşına çatanda bir musiqi məktəbinə yazıldı və bəstəkarlığı öyrəndi.
Coakkino Rossini uğuru komik operalarıyla qazanmışdı. Ən əhəmiyyətli əsərləri olaraq Guillaume Tell, Tancredi, və Semiramide qəbul edilir. "Otello" C. Verdinin əsas əsəri olmasına rəğmən, Rossinnin "Otello"su da dinləməyə dəyərdir. Gəncliyində bəstələdiyi simli alətlər sonatları onun Haydn və Mosart kimi klassik dövr bəstəkarlarının əsərlərini dərindən araşdırdığını göstərir.
Onun ilk operası "Evlilik müqaviləsi" (La Cambiale di Matrimonio) 18 yaşında Venesiyada səhnəyə qoyuldu, dördüncü əsəri ciddi opera Tancredi və beşinci əsəri komik opera "Əlcəzairdə İtalyan Qız (L"Italiana in Alger) operalarını ilə şöhrət qazandı. Əsas əsəri "Sevilya bərbəri" (Il Barbiere di Siviglia) operasını isə 24 yaşında ikən Romada səhnərə qoydu. Sindrella nağılından ilhamlanan Külkedisi (La Cenerentola) operasını da eyni il (1816-cı ildə) yazdı. 18–37 yaşları arasıda 39 opera bəstələdi. Son operası uvertüra, fırtına səhnəsi və balet musiqisi ilə səslənilən "Guillaume Tell" idi. 37 yaşinda opera bəstəkarlığını buraxdı. Yaşadığı dövrdə çox məşhur bir bəstəkar idi. Əsərlərinin bir qismi bu gün də tez-tez səhnəyə qoyulur.
Napolidəki Saniyə Carlo Teatrı, Parisdəki İtalyan Operası kimi bir neçə yerin musiqi direktorluğunu icra etdi. 1830 Fransız İnqilabından əvvəl Kral X. Charlesin bəstəkarı olaraq çalışdı.
Rossini iki dəfə evləndi. 1822-ci ildə evləndiyi yoldaşı Isabella Colbran, əsərlərinin bir çoxunda baş rol oynayan bir opera sənətçisi idi. İlk yoldaşının ölümü üzərinə 1846-cı ildə opera müğənnisi Olympe Pelissier ilə evləndi. Rossini 1824–1836-cı illəri arasında yaşadığı Fransaya 1855-ci ildə geri döndü və yerləşdi, evi sənətçilərin görüşmə nöqtəsi halına gəldi, bu dövrdə "Yaşlılıq günahları" deyə adlandırdığı bəstələr yazıb öz salonunda səsləndirdi.
Coakkino Rossini 13 noyabr 1868-ci ildə vəfat etdi.
İsraildə təhsil
thumb|İsraildəki ərəb məktəblərindən birinin şagirdi İsraildə təhsil — Qərbi Asiyada, Aralıq dənizinin şərq sahillərində yerləşən İsrail dövlətində mövcud olan çoxşaxəli təhsil sistemi.
Coakkino Rossini
Azərbaycanda xatirəsi
2018-ci ilin may ayında Bakıda Rossininin ölümünün 150 illiyinə həsr olunmuş İtaliya Opera Günləri təşkil olunmuşdur.
İsraildə təhsil
Xarakteri
İsrail təhsil sistemində varislik prinsipinə ciddi şəkildə əməl olunur. Ənənələrə sadiq qalmaqla inkişaf etdirilən təhsil sistemi uşaqları müxtəlif etnik, dini, mədəni və siyasi mənsubiyyəti təmsil edən insanların birgə yaşadığı demokratik, plüralist cəmiyyətin üzvü kimi hazırlamaq məqsədlərinə xidmət edir. İsrail təhsilinin ana xəttini vətənə sevgi, azadlıq və tolerantlıq ideyaları təşkil edir. Ölkənin davamlı inkişafı naminə elmi və texniki bacarıqlara əsaslanan yüksək səviyyəli, əhatəli biliklər vermək İsrail təhsil sistemini xarakterizə edən başlıca xüsusiyyətlərdəndir.
İsrail Təhsil Nazirliyi təhsil standartlarının gender bərabərliyi, müəllimlərin statusunun yüksəldilməsi, kurikulumların hazırlanması, elm və texnologiyanın inkişafı sahəsində beynəlxalq və müasir pedaqoji təcrübənin tətbiqi proseslərinə rəhbərlik edir. Nazirliyin əsas strategiyası bütün uşaqlar üçün bərabər təhsil imkanının yaradılması və ali təhsil alanların sayının artırılmasından ibarətdir.
Təhsilin idarə olunması
Ölkənin Təhsil Nazirliyi əsasən məktəb kurikulumunun hazırlanması, təhsil standartlarının tətbiqi, müəllimlərin fəaliyyətinə nəzarət edilməsi, məktəb binalarının tikilməsi məsələlərinə nəzarət edir. Yerli təhsil idarələri isə məktəblərə texniki xidmətin göstərilməsi ilə yanaşı, təchizat və avadanlıqların alınmasına cavabdehlik daşıyır.
Məktəbəqədər və ibtidai təhsil pilləsində işləyən pedaqoji heyət nazirlik, yuxarı sinif müəllimləri isə yerli təhsil idarələri tərəfindən işə qəbul edilir. Təhsilin 80 faizi hökumət və yerli təhsil idarələri, digər hissəsi isə kənar mənbələr hesabına maliyyələşir.
İsraildə Təhsil Nazirliyi tərəfindən təsis edilmiş xüsusi telekanal - Təhsil Televiziyası fəaliyyət göstərir. Bu telekanalda xüsusi tədris və elmi proqramlar, geniş ictimaiyyət üçün təhsilə həsr olunmuş verilişlər yayımlanır. Bundan əlavə, Təhsil Televiziyası yeni tədris metodlarının hazırlanması istiqamətində universitet müəllimləri ilə əməkdaşlıq edir.
Fasiləsiz təlim xidmətlərinin göstərilməsinə sadiq qalan Təhsil Televiziyasında bütün yaş qruplarını təmsil edən izləyicilərin maraqları nəzərə alınır. Belə ki, məktəbəqədər təhsil üzrə inkişafetdirici proqramlara, gənclər üçün əyləncəli proqramlara və yaşlılar üçün təhsil kurslarına geniş yer verilir.
Məktəbəqədər təhsil
İsraildə uşaqların ictimai mühitə uyğunlaşması və dil baxımından inkişafının möhkəm təməl üzərində qurulması üçün təhsilə erkən yaşlarından başlanılır. 2 yaşlı uşaqların əksəriyyəti, 3-4 yaşlı uşaqların isə demək olar ki, hamısı məktəbəqədər təhsilə cəlb olunub. Əksər proqramlar gündəlik qayğı mərkəzləri, bəziləri isə özəl əsaslı olmaqla yerli idarələr tərəfindən maliyyələşir. Təhsil Nazirliyi əhalinin qismən kasıb hissəsinin təhsil aldığı məktəbəqədər müəssisələr üçün xüsusi vəsait ayırır.
5 yaşlı uşaqlar üçün bağçalar pulsuz və icbaridir. Onlar üçün nəzərdə tutulmuş kurikulum dil və riyazi anlayışların tədrisi, idrak, yaradıcılıq qabiliyyətinin və sosial bacarıqların inkişafını ehtiva edir. Uşaqların təhsil aləminə açılan yolunda daha möhkəm təməl qoyulması üçün məktəbəqədər təhsil kurikulumu Təhsil Nazirliyi tərəfindən idarə olunur və bu sənədin icrasına nəzarət edilir.
İbtidai və orta təhsil
Ölkədə 6 yaşından 18 yaşına qədər uşaqlar üçün təhsil pulsuz və icbaridir. Formal təhsil ibtidai məktəblərdən (I-VI siniflər) başlanır, keçid (VII-IX siniflər) və orta məktəblərdə (X-XII siniflər) davam etdirilir. İbtidai məktəbləri bitirən şagirdlərin təxminən 9 faizi internat-məktəblərdə oxuyur.
İsrail cəmiyyətinin milli mənəvi dəyərlərə üstünlük verməsi ölkənin təhsil sistemində də əksini tapır. Ölkədə məktəblər 4 qrupa bölünür. Birincisi, şagirdlərin əksəriyyətinin oxuduğu dövlət məktəbləri. İkincisi, iudaizm dininə, adət və ənənələrinə əsaslanan dövlət dini məktəbləri. Üçüncüsü, ərəb və druza (Suriya və Livanda İslam dininə əsaslanan dini sekta) tarixinin, dininin, və mədəniyyətinin tədris olunduğu ərəbdilli məktəblər. Dördüncüsü, müxtəlif dini və beynəlxalq təşkilatların dəstəyi ilə fəaliyyət göstərən özəl məktəblər. Son illərdə valideynlərin uşaqların təhsilinə artan marağını nəzərə alaraq bir sıra yeni məktəblər də yaradılıb.
Məktəbdə tədris olunan dərslərin əksəriyyəti icbari akademik fənlərdən ibarətdir. Fənn mövzusu bütün sistem daxilində vahid olduğu halda, hər bir məktəbə Təhsil Nazirliyi tərəfindən təklif edilmiş çoxsaylı dərs və tədris materiallarını müstəqil seçmək imkanı verilir. Şagirdlərin vətənpərvərlik tərbiyəsinə xüsusi diqqət yetirilir. Belə ki, məktəblilərə hər il milli ideyalardan bəhs edən bir mövzu əhatəli şəkildə tədris olunur. Bu sıraya demokratik dəyərlər, ivrit dili, immiqrasiya, Yerusəlim, sülh, sənaye və digər müvafiq mövzular daxildir.
Orta məktəblərin böyük əksəriyyətində təbiət və humanitar elmlər üzrə akademik kurikulum əsasında tədris aparılır. Bu pilləni bitirən şagirdlərə ali məktəbə qəbul imtahanı (matrikul) sertifikatı verilir. Bu sənədlə ali məktəblərə daxil olmaq mümkündür. Bəzi orta məktəblərdə ixtisaslaşdırılmış fənn kurikulumları tədris olunur. Bu proqram üzrə orta təhsil alanlara da ali məktəbə qəbul imtahanı (matrikul) sertifikatı və ya peşə diplomu verilir.